CELEX: 32021D2272
Language: sk
Date: 2021-12-20 00:00:00
Title: Vykonávacie rozhodnutie Komisie (EÚ) 2021/2272 z 20. decembra 2021, ktorým sa mení vykonávacie rozhodnutie (EÚ) 2019/1616, pokiaľ ide o harmonizované normy pre bezšvové a zvárané rúry z nehrdzavejúcej ocele, výkovky z ocele na tlakové účely pri vysokej teplote a s vysokou pevnosťou, nevyhrievané tlakové nádoby a zariadenia na plnenie vozidiel na zemný plyn (Text s významom pre EHP)

21.12.2021   
               
               
                  SK
               
               
                  Úradný vestník Európskej únie
               
               
                  L 457/10
               
            
         VYKONÁVACIE ROZHODNUTIE KOMISIE (EÚ) 2021/2272
         z 20. decembra 2021,
         ktorým sa mení vykonávacie rozhodnutie (EÚ) 2019/1616, pokiaľ ide o harmonizované normy pre bezšvové a zvárané rúry z nehrdzavejúcej ocele, výkovky z ocele na tlakové účely pri vysokej teplote a s vysokou pevnosťou, nevyhrievané tlakové nádoby a zariadenia na plnenie vozidiel na zemný plyn
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 12 smernice Európskeho parlamentu a Rady 2014/68/EÚ (2) tlakové zariadenia alebo zostavy uvedené v článku 4 ods. 1 a 2 uvedenej smernice, ktoré sú v zhode s harmonizovanými normami alebo ich časťami, ktorých odkazy boli uverejnené v Úradnom vestníku Európskej únie, sa považujú za tlakové zariadenia alebo zostavy, ktoré sú v zhode so základnými bezpečnostnými požiadavkami, na ktoré sa tieto normy alebo ich časti vzťahujú a ktoré sú stanovené v prílohe I k uvedenej smernici.
                  
               
                     (2)
                  
                  
                     Komisia listom M/071 z 1. augusta 1994 požiadala Európsky výbor pre normalizáciu (CEN), aby v súvislosti s tlakovými zariadeniami vypracoval normy týkajúce sa týchto výrobkov a normy horizontálnej povahy na podporu smernice Európskeho parlamentu a Rady 97/23/ES (3). Uvedená smernica bola nahradená smernicou 2014/68/EÚ bez toho, aby sa zmenili základné bezpečnostné požiadavky uvedené v prílohe I k smernici 97/23/ES.
                  
               
                     (3)
                  
                  
                     Výbor CEN na základe žiadosti M/071 vypracoval harmonizovanú normu EN 13445-10:2021 o nevyhrievaných tlakových nádobách z niklu a niklových zliatin a harmonizovanú normu EN 17278:2021 o zariadeniach na plnenie vozidiel na zemný plyn.
                  
               
                     (4)
                  
                  
                     Výbor CEN na základe žiadosti M/071 a v záujme zohľadnenia najnovších poznatkov zrevidoval a zmenil niektoré existujúce harmonizované normy. Výbor CEN konkrétne zrevidoval harmonizované normy EN 10216-5:2013 a EN 10217-7:2014, na ktoré boli uverejnené odkazy oznámením Komisie 2016/C 293/01 (4), čo viedlo k prijatiu harmonizovaných noriem EN 10216-5:2021 a EN 10217-7:2021 pre bezšvové a zvárané rúry z nehrdzavejúcej ocele na tlakové účely. CEN takisto zmenil harmonizované normy EN 10222-2:2017 a EN 10222-4:2017, na ktoré boli uverejnené odkazy oznámením Komisie 2017/C 389/01 (5), čo viedlo k prijatiu harmonizovaných noriem EN 10222-2:2017+A1:2021 a EN 10222-4:2017+A1:2021 o oceľových výkovkoch na tlakové zariadenia.
                  
               
                     (5)
                  
                  
                     Výbor CEN okrem toho zrevidoval tieto harmonizované normy týkajúce sa nevyhrievaných tlakových nádob, na ktoré boli uverejnené odkazy v oznámení 2016/C 293/01: EN 13445-1:2014, EN 13445-1:2014/A1:2014, EN 13445-4:2014, EN 13445-8:2014 a EN 13445-8:2014/A1:2014. To viedlo k prijatiu týchto harmonizovaných noriem (v príslušnom poradí): EN 13445-1:2021, EN 13445-4:2021 a EN 13445-8:2021.
                  
               
                     (6)
                  
                  
                     Výbor CEN okrem toho na základe žiadosti M/071 zmenil nasledujúce normy, na ktoré sú začlenené odkazy v prílohe I k vykonávaciemu rozhodnutiu Komisie (EÚ) 2019/1616 (6): EN 13445-2:2014, EN 13445-2:2014/A1:2016, EN 13445-2:2014/A2:2018, EN 13445-2:2014/A3:2018 o materiáloch na nevyhrievané tlakové nádoby; EN 13445-3:2014, EN 13445-3:2014/A1:2015, EN 13445-3:2014/A2:2016, EN 13445-3:2014/A3:2017, EN 13445-3:2014/A4:2018, EN 13445-3:2014/A5:2018, EN 13445-3:2014/A6:2019, EN 13445-3:2014/A7:2019 a EN 13445-3:2014/A8:2019 o navrhovaní nevyhrievaných tlakových nádob; EN 13445-5:2014, EN 13445-5:2014/A1:2018 o kontrole a skúšaní nevyhrievaných tlakových nádob a EN 13445-6:2014, EN 13445-6:2014/A2:2018 o navrhovaní a výrobe nevyhrievaných tlakových nádob zhotovených z tvárnej liatiny s guľôčkovým grafitom. Výsledkom bolo prijatie harmonizovaných noriem EN 13445-2:2021, EN 13445-3:2021, EN 13445-5:2021 a EN 13445-6:2021.
                  
               
                     (7)
                  
                  
                     Komisia spolu s výborom CEN posúdili, či sú uvedené normy týkajúce sa tlakových zariadení tak, ako ich výbor CEN vypracoval, zmenil alebo zrevidoval, v súlade so žiadosťou M/071.
                  
               
                     (8)
                  
                  
                     Normy týkajúce sa tlakových zariadení tak, ako ich výbor CEN vypracoval, zmenil alebo zrevidoval, spĺňajú požiadavky, ktoré majú uspokojiť a ktoré sú uvedené v prílohe I k smernici 2014/68/EÚ. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (9)
                  
                  
                     V prílohe I k vykonávaciemu rozhodnutiu (EÚ) 2019/1616 sa uvádzajú odkazy na harmonizované normy vypracované na podporu smernice 2014/68/EÚ. Odkazy na harmonizované normy EN 13445-10:2021, EN 17278:2021, EN 10216-5:2021, EN 10217-7:2021, EN 10222-2:2017+A1:2021, EN 10222-4:2017+A1:2021, EN 13445-1:2021, EN 13445-4:2021, EN 13445-8:2021, EN 13445-2:2021, EN 13445-3:2021, EN 13445-5:2021 a EN 13445-6:2021 by sa mali zahrnúť do uvedenej prílohy.
                  
               
                     (10)
                  
                  
                     V prílohe II k vykonávaciemu rozhodnutiu (EÚ) 2019/1616 sa uvádzajú odkazy na harmonizované normy vypracované na podporu smernice 2014/68/EÚ, ktoré sa vypúšťajú z Úradného vestníka Európskej únie. Tieto harmonizované normy, odkazy na ktoré boli uverejnené oznámeniami 2016/C 293/01 a 2017/C 389/01, boli nahradené, zrevidované alebo zmenené: EN 10216-5:2013, EN 10217-7:2014, EN 10222-2:2017, EN 10222-4:2017, EN 13445-1:2014, EN 13445-1:2014/A1:2014, EN 13445-4:2014, EN 13445-8:2014, EN 13445-8:2014/A1:2014. Odkazy na uvedené normy by sa preto mali zahrnúť do prílohy II k vykonávaciemu rozhodnutiu (EÚ) 2019/1616.
                  
               
                     (11)
                  
                  
                     Vzhľadom na to, že boli nahradené, je takisto potrebné vypustiť odkazy na harmonizované normy EN 13445-2:2014, EN 13445-3:2014, EN 13445-5:2014 a EN 13445-6:2014 spolu so všetkými ich zmenami uverejnenými vykonávacím rozhodnutím (EÚ) 2019/1616. Uvedené odkazy je preto vhodné vypustiť z prílohy I k danému vykonávaciemu rozhodnutiu.
                  
               
                     (12)
                  
                  
                     Aby výrobcovia mali dostatočný čas pripraviť sa na uplatňovanie nových noriem, zrevidovaných noriem alebo zmenených noriem, je nevyhnutné vypustenie odkazov na uvedené harmonizované normy odložiť.
                  
               
                     (13)
                  
                  
                     Vykonávacie rozhodnutie (EÚ) 2019/1616 by sa preto malo zodpovedajúcim spôsobom zmeniť.
                  
               
                     (14)
                  
                  
                     Súlad s harmonizovanou normou zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/1616 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Bod 1 prílohy I sa uplatňuje od 21. júna 2023.
         
         
            V Bruseli 20. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu (Ú. v. EÚ L 189, 27.6.2014, s. 164).
         
            (3)  Smernica Európskeho parlamentu a Rady 97/23/ES z 29. mája 1997 o aproximácii zákonov členských štátov týkajúcich sa tlakových zariadení (Ú. v. ES L 181, 9.7.1997, s. 1).
         
            (4)  Oznámenie Komisie v rámci implementácie smernice Európskeho parlamentu a Rady 2014/68/EÚ o harmonizácii právnych predpisov členských štátov týkajúcich sa sprístupňovania tlakových zariadení na trhu (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 293, 12.8.2016, s. 1).
         
            (5)  Oznámenie Komisie v rámci implementácie smernice Európskeho parlamentu a Rady 2014/68/EÚ o harmonizácii právnych predpisov členských štátov týkajúcich sa sprístupňovania tlakových zariadení na trhu (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 389, 17.11.2017, s. 1).
         
            (6)  Vykonávacie rozhodnutie Komisie (EÚ) 2019/1616 z 27. septembra 2019 o harmonizovaných normách pre tlakové zariadenia vypracovaných na podporu smernice Európskeho parlamentu a Rady 2014/68/EÚ (Ú. v. EÚ L 250, 30.9.2019, s. 95).
      
      
         
            PRÍLOHA I
            Príloha I sa mení takto:
            
                        1.
                     
                     
                        Položky 7, 8, 9 a 10 sa vypúšťajú.
                     
                  
                        2.
                     
                     
                        Na príslušné miesto sa podľa čísla položky vkladajú tieto položky 7a, 8a, 9a a 10a:
                        
                                    
                                       č.
                                    
                                 
                                 
                                    
                                       Odkaz na normu
                                    
                                 
                              
                                    „7a.
                                 
                                 
                                    EN 13445-2:2021
                                    Nevyhrievané tlakové nádoby. Časť 2: Materiály
                                 
                              
                                    8a.
                                 
                                 
                                    EN 13445-3:2021
                                    Nevyhrievané tlakové nádoby. Časť 3: Navrhovanie
                                 
                              
                                    9a.
                                 
                                 
                                    EN 13445-5:2021
                                    Nevyhrievané tlakové nádoby. Časť 5: Kontrola a skúšanie
                                 
                              
                                    10a.
                                 
                                 
                                    EN 13445-6:2021
                                    Nevyhrievané tlakové nádoby. Časť 6: Požiadavky na navrhovanie a výrobu tlakových nádob a častí nádob zhotovených z tvárnej liatiny s guľôčkovým grafitom“.
                                 
                              
                  
                        3.
                     
                     
                        Dopĺňajú sa tieto položky:
                        
                                    
                                       č.
                                    
                                 
                                 
                                    
                                       Odkaz na normu
                                    
                                 
                              
                                    „42.
                                 
                                 
                                    EN 10216-5:2021
                                    Bezšvové oceľové rúry na tlakové účely. Technické dodacie podmienky. Časť 5: Rúry z nehrdzavejúcej ocele
                                 
                              
                                    43.
                                 
                                 
                                    EN 10217-7:2021
                                    Zvárané oceľové rúry na tlakové účely. Technické dodacie podmienky. Časť 7: Rúry z nehrdzavejúcej ocele
                                 
                              
                                    44.
                                 
                                 
                                    EN 10222-2:2017+A1:2021
                                    Oceľové výkovky na tlakové zariadenia. Časť 2: Feritické a martenzitické ocele so stanovenými vlastnosťami pri zvýšených teplotách
                                 
                              
                                    45.
                                 
                                 
                                    EN 10222-4:2017+A1:2021
                                    Oceľové výkovky na tlakové zariadenia. Časť 4: Zvariteľné jemnozrnné ocele s vysokou medzou pevnosti
                                 
                              
                                    46.
                                 
                                 
                                    EN 13445-1:2021
                                    Nevyhrievané tlakové nádoby. Časť 1: Všeobecne
                                 
                              
                                    47.
                                 
                                 
                                    EN 13445-4:2021
                                    Nevyhrievané tlakové nádoby. Časť 4: Výroba
                                 
                              
                                    48.
                                 
                                 
                                    EN 13445-8:2021
                                    Nevyhrievané tlakové nádoby. Časť 8: Dodatočné požiadavky na tlakové nádoby z hliníka a hliníkových zliatin
                                 
                              
                                    49.
                                 
                                 
                                    EN 13445-10:2021
                                    Nevyhrievané tlakové nádoby. Časť 10: Dodatočné požiadavky na tlakové nádoby z niklu a niklových zliatin
                                 
                              
                                    50.
                                 
                                 
                                    EN 17278:2021
                                    Vozidlá na zemný plyn. Zariadenia na plnenie vozidiel“.
                                 
                              
                  
      
      
         
            PRÍLOHA II
            V prílohe II sa dopĺňajú tieto položky:
            
               
                           
                              č.
                           
                        
                        
                           
                              Odkaz na normu
                           
                        
                        
                           
                              Dátum vypustenia
                           
                        
                     
                           „40.
                        
                        
                           EN 10216-5:2013
                           Bezšvové oceľové rúry na tlakové účely. Technické dodacie podmienky. Časť 5: Nehrdzavejúce oceľové rúry
                        
                        
                           21. jún 2023
                        
                     
                           41.
                        
                        
                           EN 10217-7:2014
                           Zvárané oceľové rúry na tlakové účely. Technické dodacie podmienky. Časť 7: Rúry z nehrdzavejúcej ocele
                        
                        
                           21. jún 2023
                        
                     
                           42.
                        
                        
                           EN 10222-2:2017
                           Oceľové výkovky na tlakové zariadenia. Časť 2: Feritické a martenzitické ocele so stanovenými vlastnosťami pri zvýšených teplotách
                        
                        
                           21. jún 2023
                        
                     
                           43.
                        
                        
                           EN 10222-4:2017
                           Oceľové výkovky na tlakové zariadenia. Časť 4: Zvárateľné jemnozrnné ocele s vysokou medzou klzu
                        
                        
                           21. jún 2023
                        
                     
                           44.
                        
                        
                           EN 13445-1:2014
                           Nevyhrievané tlakové nádoby. Časť 1: Všeobecne
                           EN 13445-1:2014/A1:2014
                        
                        
                           21. jún 2023
                        
                     
                           45.
                        
                        
                           EN 13445-4:2014
                           Nevyhrievané tlakové nádoby. Časť 4: Výroba
                        
                        
                           21. jún 2023
                        
                     
                           46.
                        
                        
                           EN 13445-8:2014
                           Nevyhrievané tlakové nádoby. Časť 8: Dodatočné požiadavky na tlakové nádoby z hliníka a hliníkových zliatin
                           EN 13445-8:2014/A1:2014
                        
                        
                           21. jún 2023“